text: ইংলিশ লিসেনিং স্কিল বাড়াতে যা প্রয়োজন | বিডি লাইফ ম্যাগাজিন | তথ্য সমৃদ্ধ বাংলা অনলাইন ম্যাগাজিন
  প্রচ্ছদ নির্বাচিত লেখা ইংলিশ লিসেনিং স্কিল বাড়াতে যা প্রয়োজন
  ইংরেজি আমাদের দৈনন্দিন জীবনের জন্য গুরুত্বপূর্ণ একটি ভাষা। মোবাইল থেকে শুরু করে কারো সঙ্গে কথা বলতে আমরা ইংরেজি ব্যবহার করে থাকি। তাই এ ভাষা শেখা সবারই উচিত। যে কোনো ভাষা শেখার ক্ষেত্রে কানে শুনে বোঝার ক্ষমতাটা বেশ প্রয়োজনীয়। একজন শিশুর কথা চিন্তা করুন। সে কিন্তু জন্মের পর প্রথম যে কাজটি করে তা হলো শোনা। সে তার চারপাশের মানুষের মুখের কথাগুলো শোনে, এরপর সেগুলো অনুকরণ করে কথা বলতে শেখে। প্রথমেই কিন্তু একজন মানব শিশু লেখতে বা কথা বলতে শেখে না। ঠিক একইভাবে যে কোনো ভাষা শেখার ক্ষেত্রে এই শোনার ক্ষমতাটা বাড়ানো খুব জরুরি।
  যেভাবে বাড়ানো যাবে ইংরেজি শুনে বোঝার দক্ষতা-
  ১. শুনতে হবে, প্রচুর শুনতে হবে। এরকম কোনো বিষয় নিয়ে ইংরেজি কথোপকথন শুনুন যেটাতে আপনার আগ্রহ আছে। এরকম কোনো বিষয় পেলে আপনার আর শুনতে বিরক্ত লাগবে না, বরং আগ্রহ আরও বাড়বে। আপনার আগ্রহ নেই- এরকম কিছু শুনতে যাবেন না।
  ২. ইংরেজিতে কথা বলার জন্য পার্টনার খুঁজুন। তবে সব সময় ভুল ধরে এরকম কাউকে নয়। টিভিতে ইংরেজি শো দেখার চেয়ে এ পদ্ধতি বেশি কার্যকর।
  ৩. বিভিন্ন ধরণের ইংরেজি কথোপকথন শুনুন। হতে পারে কোনো মটিভেশনাল স্পিচ, কবিতা আবৃত্তি বা সংবাদ। শুধু খবর শুনলেই যে আপনার লিসেনিং ক্ষমতা বাড়বে তা কিন্তু নয়। কারণ ইংরেজি সংবাদ পাঠকরা যে ভঙ্গিতে পাঠ করেন, তা ইংরেজি বলার অনেক গুলোর ভঙ্গির একটিমাত্র। বাস্তবে তো আর সবাই সংবাদ পাঠকদের মতো কথা বলেন না!